
Δευτέρα, 17 Αυγούστου 2026
ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τη σύγκρουση σκαφών στην Ερέτρια Ακυβερνησία Ι/Φ σκάφους στην Ίο – Μηχανική βλάβη Ι/Φ σκάφους στα Χανιά – Σύλληψη αλλοδαπού στη Σάμο - Διακομιδές ασθενών

Συνέχεια ενημέρωσης:

Αναφορικά με την σύγκρουση ενός ερασιτεχνικού-ταχυπλόου (Ε/Ρ-Τ/Χ) σκάφους ελληνικής σημαίας, με ένα ιστιοφόρο (Ι/Φ) σκάφος σημαίας Πολωνίας, τις βραδινές ώρες την 15.08.2026 στη θαλάσσια περιοχή της Ερέτριας, συνελήφθη ο Κυβερνήτης του Ε/Ρ-Τ/Χ σκάφους, για παράβαση των άρθρων 306 «Έκθεση», 308 «Απλή σωματική βλάβη», 309 «Επικίνδυνη σωματική βλάβη» και 314 παρ. 1 «Σωματική βλάβη από αμέλεια» του Π.Κ.. Επιπλέον, το Ε/Ρ-Τ/Χ ανελκύστηκε στη στεριά με μέριμνα του ιδιοκτήτη, ενώ το Ι/Φ βρίσκεται ασφαλώς προσδεδεμένο στο δυτικό λιμενοβραχίονα Ερέτριας.
*****

Τις μεσημβρινές ώρες σήμερα, ενημερώθηκε η Λιμενική Αρχή της Ίου, από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για ακυβερνησία, λόγω μηχανικής βλάβης ενός ιστιοφόρου (Ι/Φ) σκάφους σημαίας Τουρκίας, με τρεις αλλοδαπούς επιβαίνοντες (υπηκόους Τουρκίας), στη θαλάσσια περιοχή 0,2 ν.μ. νότια-νοτιοδυτικά της Ίου. Στη περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και το αλιευτικό (Α/Κ) «ΑΝΤΖΕΛΑ» Ν. Ίου 01, προς παροχή συνδρομής. Το Ι/Φ κατέπλευσε στο λιμάνι της Ίου με τη συνδρομή του Α/Κ και συνοδεία του ΠΛΣ, όπου προσέδεσε με ασφάλεια με τους επιβαίνοντές του καλά στην υγεία τους. Από το Λιμεναρχείο Ίου, απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση βεβαιωτικού αξιοπλοΐας, ενώ από το περιστατικό δεν παρατηρήθηκε θαλάσσια ρύπανση.

*****
Τις απογευματινές ώρες σήμερα, ενημερώθηκε η Λιμενική Αρχή των Χανίων, από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για μηχανική βλάβη ενός ιστιοφόρου (Ι/Φ) σκάφους σημαίας Γαλλίας, με τρεις αλλοδαπούς επιβαίνοντες (υπηκόους Γαλλίας), στη θαλάσσια περιοχή του κόλπου Χανίων. Στη περιοχή μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και το αλιευτικό (Α/Κ) «ΑΛΜΠΑΤΡΟΣ» Ν. Χ. 495, προς παροχή συνδρομής. Το Ι/Φ κατέπλευσε στο ενετικό λιμάνι Χανίων με τη συνδρομή του Α/Κ,με τους επιβαίνοντές του καλά στην υγεία τους. Από το Κεντρικό Λιμεναρχείο Χανίων, απαγορεύτηκε ο απόπλους του Ι/Φ μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα. 
*****


Τις μεσημβρινές ώρες σήμερα, στελέχη του Γραφείου Ασφαλείας της Λιμενικής Αρχής της Σάμου προέβησαν στη σύλληψη ενός 22χρονου αλλοδαπού (υπηκόου Τουρκίας), για παράβαση του άρθρου 24 παρ. 6 του Ν. 5038/2023 «Κατοχή και χρήση πλαστού ταξιδιωτικού εγγράφου», του άρθρου 216 του Π.Κ. «Πλαστογραφία» και του άρθρου 42 σε συνδ. με το άρθρο 182 παρ. 1 του Π.Κ. «Απόπειρα παραβίασης όρων διαμονής» στο λιμάνι του Καρλοβασίου. Συγκεκριμένα, σε έλεγχο που διενεργήθηκε από τα ανωτέρω στελέχη κατά τη διαδικασία επιβίβασης σε επιβατηγό-οχηματαγωγό πλοίο με προορισμό το λιμάνι του Πειραιά, διαπιστώθηκε ότι ο 22χρονος κατείχε και επέδειξε πλαστό ταξιδιωτικό έγγραφο με σκοπό να ταξιδέψει παράνομα στην ενδοχώρα. Από το Λιμεναρχείο Σάμου που διενεργεί την προανάκριση, κατασχέθηκε το πλαστό έγγραφο.
*****


Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-27χρονου και 83χρονου, από το λιμάνι της Τήνου στο λιμάνι της Σύρου, με Περιπολικό σκάφος Λ.Σ. - ΕΛ.ΑΚΤ.,

-12χρονου, από το λιμάνι της Τήνου στο λιμάνι της Σύρου, με το Ε/Γ –Τ/Ρ «ΝΗΣΟΣ ΤΗΝΟΣ» Ν. Τήνου 25,
-60χρονου, από το λιμάνι των Οθωνών στο λιμάνι Αγίου Στεφάνου Αυλιωτών Κέρκυρας, με Περιπολικό σκάφος Λ.Σ. - ΕΛ.ΑΚΤ.,
-46χρονου, από το λιμάνι Δάφνης Αγίου Όρους στο λιμάνι της Ουρανούπολης, με Περιπολικό σκάφος Λ.Σ. - ΕΛ.ΑΚΤ.

-

